Source: http://docplayer.fi/26996751-Tukeva-2-jatkohanke-valiraportti-oulun-seudun-osahanke-liitteet.html
Timestamp: 2018-09-22 06:03:20+00:00
Document Index: 6958476

Matched Legal Cases: ['kko ', 'kko ', 'kko ', 'kko ', 'kko ', 'kko ']

TUKEVA 2 (JATKOHANKE) Väliraportti Oulun seudun osahanke. Liitteet - PDF
TUKEVA 2 (JATKOHANKE) Väliraportti Oulun seudun osahanke. Liitteet
Download "TUKEVA 2 (JATKOHANKE) Väliraportti Oulun seudun osahanke. Liitteet"
1 KASTE -OHJELMA Tuetaan lasten ja nuorten kehitystä ja parannetaan palveluja TUKEVA 2 (JATKOHANKE) Lasten, nuorten ja lapsiperheiden hyvinvoinnin tukeminen Pohjois- Suomessa Väliraportti Oulun seudun osahanke Liitteet Liite 1. Tiivistelmä Oulun seudun lasten ja nuorten hyvinvointitutkimusten tulosten perusteella tehdyistä johtopäätöksistä toimenpide-ehdotuksista Liite 2. Lasten ja nuorten hyvinvointia TUKEVAlla otteella seminaari , Oulu Liite 3. Oulun seudun kuntien lapsi- ja nuorisopolitiikka vuoteen 2025 ohjelmaasiakirja Liite 4. Oulun seudun kuntien lapsi- ja nuorisopolitiikan talous Oulun seutu / TUKEVA 2 -hanke Torikatu 10 A, 4. krs, PL 54, Oulun kaupunki
2 LIITE 1 JULKAISUVAPAA KLO Tiivistelmä Oulun seudun lasten ja nuorten hyvinvointitutkimusten tulosten perusteella tehdyistä johtopäätöksistä ja toimenpiteistä Osatutkimukset 11 -, 14 - ja 17 -vuotiaiden hyvinvointikysely 2010 (N 1113) vuotiaiden hyvinvointikysely 2011 (N 423) Tutkimusten toteuttaja: Pohjois-Suomen sosiaalialan osaamiskeskus, Pohjois-Pohjanmaan toimintayksikkö Tutkijaryhmä: professori Petri Kinnunen, kehittämispäällikkö Arja Honkakoski ja tutkija Petri Vuorijärvi Yhteistyö: TUKEVA -hanke / Oulun seudun lapsi - ja nuorisopoliittinen ohjelmatyö; Oulun seudun ammattikorkeakoulu, Sosiaali- ja terveysalan yksikkö
3 I JOHTOPÄÄTÖKSET OULUN SEUDUN 11, 14 JA 17 -VUOTIAIDEN HYVIN- VOINTIKOKEMUKSISTA KYSELYN KESKEISTEN TULOSTEN PERUSTEELLA JA EHDOTUKSET TOIMENPITEIKSI Lasten ja nuorten asema sosiaalisessa verkostossa ja toimintatapa ristiriitatilanteissa näkyvät hyvinvointieroina Lasten ja nuorten hyvinvointi ymmärretään tutkimuksessa toimintaresursseina, joita lapset ja nuoret saavat toisaalta perheeltään ja toisaalta niistä arjen kasvu- ja toimintaympäristöistä, joissa he toimivat. Lapset ja nuoret eivät siis ole hyvinvointinsa passiivisia sivustaseuraajia, vaan heidän oma toimintansa heille luontaisilla areenoilla, perheessä, koulussa, kaveripiirissä ja harrastuksissa sekä niillä muodostuvat toimintakäytännöt vaikuttavat hyvinvointiin. Lapsen ja nuoren hyvinvoinnin lähteitä ovat siis vanhemmat ja perhe, kaverit ja vertaiset, lapsi ja nuori itse sekä heidän elämässään läsnä olevat instituutiot. Hyvinvoinnin kannalta keskeiset toimintaresurssit syntyvät lapsen ja nuoren toimiessa vuorovaikutuksessa muiden kasvuyhteisön toimijoiden ja yhteisössä vallitsevien pelisääntöjen ja toimintakulttuurin kanssa. Tutkimuksen tulosten perusteella lasten ja nuorten asemasta sosiaalisissa verkostoissa muodostuu kolme toisistaan erottuvaa ryhmää: itsenäiset toimijat, ryhmätoimijat ja yksinäiset toimijat. Samoin erottuu kaksi ryhmää ristiriitatilanteissa omaksutun toimintatavan mukaan: aktiiviset ja passiiviset. Hyvinvoinnin näkökulmasta ryhmät eroavat toisistaan. Tulosten mukaan itsenäiset ja ryhmätoimijat sekä aktiivisesti ristiriitatilanteissa toimivat pärjäävät parhaiten. Yksinäiset ja ristiriitatilanteissa passiiviset vetäytyjät ovat riskiryhmässä. Suurella osalla, noin prosentilla Oulun seudun lapsista ja nuorista menee hyvin ja noin prosentilla on erilaisia vaikeuksia. Asema sosiaalisessa verkostossa ja ristiriitojen ratkaisutapa näkyvät myös syrjinnän ja ulkopuolisuuden sekä väkivallan kokemuksissa. Itsenäisillä ja ryhmätoimijoilla sekä aktiivisesti ristiriitatilanteissa toimivilla ei mainittuja kokemuksia ole lainkaan. Yksinäiset ja passiiviset toimijat kokevat syrjintää, ulkopuolisuutta ja väkivaltaa jonkin verran tai jopa usein eri yhteyksissä. Kuva lasten ja nuorten toiminnan kautta rakentuvasta hyvinvoinnista on näiden tulosten perusteella vahvasti polarisoitunut. Kuva vahvistuu jossain määrin vanhempien sosioekonomisten tekijöiden vaikutuksesta. Kodin taloudelliset edellytykset heijastuvat lasten ja nuorten asemaan ja toimintatapaan sosiaalisissa verkostoissa. Koulun merkitys lasten ja nuorten kasvuympäristönä Yksinäisyyden ongelmiin tarttumista ei ole pidetty koulun keskeisenä tehtävänä. Tulosten perusteella ongelmaan pitäisi havahtua, sillä yksinäisyyden ja ulkopuolisuuden kokemukset johtavat usein epäsuotuisaan kehitykseen lapsen ja nuoren kohdalla. Virallisten tavoitteiden lisäksi koulu muodostaa lapsille ja nuorille tärkeän sosiaalisen vuorovaikutusverkoston, erityisesti kavereista muodostuvan vertaisryhmän. Tämä kaveriverkosto on lapsille ja nuorille erittäin tärkeä kasvamisen ja toiminnan areena. Erityisen merkittävä kaveriverkosto on sosiaalisen tuen tuottajana. Sosiaalisten verkostojen ulkopuolelle jääminen on kyselyn tulosten perusteella erittäin suuri riski lapsen ja nuoren hyvinvoinnille. Koulun viralliseen tehtävään lapset ja nuoret ovat pääosin motivoituneita. Koulunkäynti sujuu pääsääntöisesti hyvin. Päämääränä ovat oppiminen ja hyvät arvosanat. Lapset ja nuoret koke-
4 vat toiminnalliset ja luovat aineet mieluisampina kuin lukuaineet, matemaattiset aineet ja kielet. Ero on selvä ja johtaa pohdintaan, kuinka luku- ja matemaattisten aineiden sekä kielten opetusta voitaisiin viedä toiminnallisempaan suuntaan ja sitä kautta vaikuttaa niiden kiinnostavuuteen. Kaverit ja vanhemmat sosiaalisen tuen antajia - koulun ammattilaiset etäämpänä Vanhempien merkitys vuorovaikutussuhteissa on keskeinen vaikka jonkin verran aleneekin iän myötä. Vielä merkittävämpi on kaveripiiri, joka muodostaa itsenäistymisen kannalta keskeisen vertaisuuteen perustuvan areenan. Kavereiden kanssa lapset ja nuoret jakavat kokemuksiaan niin iloista kuin suruista. Tärkein kaveriverkoston kohtaamispaikka on koulussa, sen jälkeen omassa kodissa tai kaverin kotona, kaupungilla, harrastuksissa tai internetissä. Kavereiden kanssa tulevat vaikeudet ratkaistaan lasten osalta vanhempien tuella. Iän karttuessa vanhempien osuus vähenee ja tilalle tulevat omat sisarukset ja muut kaverit. Myös kotona olevat huolet siirtyvät vanhempien ja sisarusten lisäksi kavereille. Kouluun liittyvien vaikeuksien keskeisiä auttajia ovat lasten ja nuorten vanhemmat ja yhtä tärkeinä kaverit. Sen jälkeen tulevat omat sisarukset ja opettajat. Opettajien ja oppilashuollon ammattilaisten merkitys tuen antajana erilaisissa vaikeuksissa jää vähäiseksi. Sosiaalisen tuen kenttä tyhjenee, jos ja kun lasten ja nuorten pitäisi kertoa väkivaltaan, kiusaamiseen tai syrjäytymiseen liittyvistä kokemuksista. Vain harva haluaisi kertoa asiasta kaverille, opettajalle, terveydenhoitajalle, koulukuraattorille tai poliisille. Alakoululaiset kertoisivat suhteellisen usein vanhemmille, mutta yläkoululaiset ja toisen asteen opiskelijat harvoin heillekään. Yläkoululaiset ja toisen asteen opiskelijat jäävät ongelman kanssa yksin. Tulos on huolestuttava, koska ongelman luonteesta johtuen seuraukset voivat olla lapsen tai nuoren kannalta kumuloituvia. Kierre pitäisi kyetä katkaisemaan, jotta pahenevat seurausvaikutukset voitaisiin välttää. Vaikenemisen kulttuuri tulisi murtaa ottamalla väkivalta, kiusaaminen ja syrjäytyminen avoimuutta ja luottamusta korostaen esille. Ongelmasta tulisi voida puhua kaikissa mahdollisissa yhteyksissä ja näin lieventää kynnystä puhua ongelmasta. Kouluikäisenä kohdatusta väkivallasta, kiusaamisesta tai syrjäytymisestä kertomatta jättäminen palautuu tulosten mukaan lasten ja nuorten kokemuksissa kolmeen syyryhmään: asian vähättelyyn, leimautumisen tai koston pelkoon sekä haluttomuuteen tai vaikeuteen kertoa syytä. Kaikki koetut syyt ovat sellaisia, joihin avoimuutta ja luottamusta korostavalla yhteistyöllä voidaan vaikuttaa. Ehdotuksia toimenpiteiksi 1. Painopisteeksi ongelmien ennalta ehkäisy ja toimintaan tukevat ratkaisut lasten ja nuorten luontaisissa kasvuyhteisöissä - lasten ja nuorten osallisuutta ja toimijuutta kannustaviin sekä yhteisöllisyyttä tukeviin toimintakäytäntöihin kouluissa - vertaistuen hyödyntäminen - varhainen puuttuminen yksinäisyyden ilmenemiseen - koulutyöskentelyyn toiminnallisuutta lisää - erilaisen koulun jälkeisen harrastustoiminnan vahvistaminen - erilaisten tukiopetusmuotojen kehittäminen 2. Korjaavaan toimintaan oikea-aikaisuutta ja tehokkuutta - kokonaiskuva lapsen ja nuoren vaikeuksista mahdollisimman varhain
5 - aina kun puututaan lapsen ja nuoren vaikeuksiin, otetaan tilanne tehostetun huomion kohteeksi - koulusta putoavat huolellisen auttamistyön piiriin - tehostettu moniammatillinen perheiden kanssa työskentely lapsen ja nuoren auttamiseksi luontaisessa kasvuympäristössä - ratkaisumallien kehittäminen moninaineksisiin ja kasautuviin ongelmiin, vaikkakaan helppoja ratkaisuja ei ole - inhimillisesti ja taloudellisesti kalliiden seurausten välttäminen puuttumalla ongelmiin ajoissa II JOHTOPÄÄTÖKSET OULUN SEUDUN VUOTIAIDEN HYVINVOINTI- KOKEMUKSISTA KYSELYN KESKEISTEN TULOSTEN PERUSTEELLA JA EH- DOTUKSET TOIMENPITEIKSI Nuoruutta voi luonnehtia tihentyneeksi valintojen ajanjaksoksi ihmisen elämässä. Nuori valitsee hetken kotoa irtaantumiselle, fyysisen paikan omalle kodille, koulutusväylän ja työuran, elämänmuodon kumppanin kanssa tai yksin, lapsineen tai ilman lapsia sekä vapaa-ajan ystävineen ja harrastuksineen. Valinnat viittaavat elämänsuunnitteluun liittyviin vapaaehtoisiin ja harkittuihin päätöksiin, joiden lähtökohtana on oletus nuorten mahdollisuudesta valita. Valinnat ovat kuitenkin myös pakkoja, joita kulttuurisesti määrittynyt norminuoruus elämänvaiheena ylläpitää ja joilla yhteiskunnallisesti säännellään riittävää homogeenisuutta yksilöllisiä valintoja korostavassa ajassa. Hyvinvoinnin eriarvoistumisen näkökulmasta olennainen kysymys liittyy nuorten erilaisiin resursseihin tasapainoilla mahdollisuuksien ja pakkojen jännitteisillä kentillä ja tehdä niillä elämänsä kannalta suotuisia valintoja. Nuoruutta edeltävä lapsuus on merkityksellinen nuoren resurssien ja valintakyvykkyyden kehittymisen näkökulmasta, sillä sen aikana muotoutuvat yksilölliset elämään suuntautumisen tavat erilaisten sosialisaatioprosessien myötä. Nuorten subjektiiviset kokemukset hyvinvoinnista näyttäytyvät kyselyn tulosten perusteella sekä yhtäläisiltä että erilaisilta. Kokemuksia yhtenäistävinä tekijöinä vaikuttavat mitä ilmeisimmin nuoruuteen elämänvaiheena liittyvät samankaltaisuudet valintoineen, iloineen ja vaikeuksineen. Kokemusten erilaisuuteen taas vaikuttavat yksilöllisesti eriytyvät elämänkulut. Seuraavaksi esitetään keskeisten tulosten perusteella johtopäätökset Oulun seudun vuotiaiden hyvinvoinnista sekä ehdotukset tärkeimmiksi toimenpiteiksi. Valtaosa nuorista voi hyvin osalla vaikeudet kasautuvat Oulun seudun nuorten hyvinvointikokemusten polarisoituminen nousee selkeästi esille. Valtaosa nuorista, noin %:a voi hyvin. Elämän aineellisista puitteista asuminen ja kouluttautuminen ovat pääosin kunnossa, mutta työn ja toimeentulon kanssa on huomattavia vaikeuksia näilläkin nuorilla. Ystäviä on riittävästi samoin kuin läheisiä ihmisiä, joihin voi tukeutua tarvittaessa. Sosiaalinen tuki toimii vastavuoroisesti. Useimmat nuoret auttavat ystäviään ja läheisiään säännöllisesti. Avun saaminen tarvittaessa onnistuu läheisavun lisäksi virallisen palvelujärjestelmän kautta. Hyvä terveys, tyytyväisyys elämään, onnellisuus ja sosiaalinen arvostus toimivat hyvinvoinnin voimavaroina valtaosalla nuoria. Jaksamista riittää eivätkä arjen huolet rasita kohtuutto-
6 masti. Vapaa-aikaan kuuluvat ystävät, perheen parissa vietetty aika, mieluisat harrastukset ja riittävät mahdollisuudet harrastaa. Internet on vahvasti mukana kaikkien nuorten arjessa informaation lähteenä, sosiaalisen kommunikoinnin välineenä sekä palvelupisteenä ja markkinatorina. Kaikin puolin hyvinvoivat nuoret ovat pääsääntöisesti lapsiperheiden vanhempia, parisuhteessa ilman lapsia eläviä, vakituisessa työssä olevia ja yli 25 -vuotiaita nuoria. Osa Oulun seudun nuorista, noin %:a hyvinvoinnin osa-alueesta riippuen, kärsii huomattavista hyvinvoinnin vajeista. Tähän ryhmään sijoittuvat ensisijaisesti työttömät. Joidenkin hyvinvoinnin ulottuvuuksien osalta kuvaan tulevat myös opiskelijat, epävakaissa työsuhteissa työskentelevät ja sinkut sekä iältään pääsääntöisesti alle 25 -vuotiaat, mutta eivät polarisaation näkökulmasta niin vahvasti kuin työttömät. Polarisoituminen tulee esille lähes kaikilla hyvinvoinnin osa-alueella. Valtaosaan verrattuna näillä nuorilla on vakavia puutteita aineellisissa resursseissa. Opinnoissa ja koulutuksesta työelämään siirtymisessä on muita suurempia vaikeuksia. Onnellisuus ja tyytyväisyys elämään on vähäisempää ja arvostuksen kokeminen harvinaisempaa. Jaksamisessa on vaikeuksia ja huolet kasautuvat. Palvelut ovat tavoittamattomissa tai ne eivät vastaa avun tarpeisiin. Yksinäisyys ja tukevien ihmisten puute ovat arjessa läsnä. Vapaa-aikaa leimaa toiveiden ja resurssien välinen ristiriita ja lievä passiivisuus. Vaikuttaminen kiinnostaa kaikkein vähiten näitä nuoria. Internetin tarjoamien mahdollisuuksien suhteen nämä nuoret eivät eroa muista nuorista. Nuorten hyvinvoinnin eriarvoistumiskehitykseen vaikuttaminen edellyttää hyvinvointiriskien ja riskiryhmien nykyistä parempaa ja varhaisempaa tunnistamista sekä ongelmien ennaltaehkäisyä. Esimerkiksi Oulun seudun vuotiaiden lasten ja nuorten hyvinvointitutkimuksen keskeisen tuloksen mukaan yksinäisyyden, syrjäytymisen ja kiusatuksi tulemisen kokemukset kasaantuvat samoille lapsille ja nuorille. Riskeihin olisi puututtava jo tässä vaiheessa. Koululla olisi luontaisia mahdollisuuksia vaikuttaa yksinäisyyden ongelmiin, jos se nähdään koulun tehtävänä. Tämän tutkimuksen kohderyhmään kuuluvista vuotiaista kaikki eivät ole enää koulutusinstituutioiden tavoitettavissa, jonka toimesta yksinäisyyteen tai muihin hyvinvoinnin riskeihin voitaisiin tarttua. Koulutusjärjestelmä tavoittaa kuitenkin valtaosan vuotiaista ja työelämään siirtymisen vaiheessa muutamaa vuotta vanhemmat ikäryhmät. Koulutusjärjestelmän tulisi tunnistaa riskit ja kehittää ratkaisuja nuorten hyvinvoinnin riskitekijöihin koulutuksen aikana ja erityisesti siirtymävaiheessa valmistumisen jälkeen. Ystävien, läheisten ihmisten ja perheen sosiaalisen tuen merkitys hyvinvoinnille keskeinen Ystävät, läheiset ihmissuhteet, oma ja lapsuuden perhe ovat erityisen tärkeitä nuorten hyvinvoinnin lähteitä tämänkin kyselyn tulosten mukaan. Läheisten ihmisten apu konkretisoituu erilaisissa arjen ongelmissa. Lapsiperheille lähiomaisten apu tuo helpotusta arjesta selviytymiseen jääden usein ainoaksi vaihtoehdoksi. Oulun seudulle muuttaneiden perheiden tilanne on ongelmallisempi, sillä etäällä asuvien lähiomaisten apu ei järjesty äkillisissä tilanteissa. Myös vanhempien taloudellinen apu on hyvin monelle nuorelle elintärkeä selviytymisen keino. Ystävien kanssa jaetut ilot ja murheet suhteuttavat nuoren kokemuksia vertaisten kokemuksiin, mikä on sosiaalisen hyvinvoinnin kannalta merkityksellistä. Sosiaalisissa verkostoissa syntyy sellaisia tuen ja avun saamisen ja antamisen käytäntöjä, joissa toteutuu toimijoiden osallisuus ja vastavuoroisuus luonnollisella tavalla. Epävirallisen sosiaalisen tuen olemusta ja merkitystä ei kuitenkaan nähdä riittävästi virallisen hyvinvointijärjes-
7 telmän piirissä eikä sen toimintaedellytyksiä tueta. Tämän haitallisena seurauksena käsitys asiakkaan hyvinvoinnista kapeutuu palvelujärjestelmän toimintatapaan sovitettaviksi tarpeiksi ja vajeiksi. Nuorten kokemukset tarvitsemastaan, saamastaan ja antamastaan avusta kertovat kuitenkin sosiaalisen tuen eri lähteiden erilaisista funktioista ja merkityksistä nuoren elämän kokonaisuudessa. Epävirallisen sosiaalisen tuen kasvutilan ruokkiminen on sinänsä tärkeää yhteisöllisessä mielessä, mutta erityisesti tukeen sisään rakentuvalla osallisuuden toteutumisella olisi tilausta myös virallisessa palvelujärjestelmässä. Huoli tulevaisuudesta, työttömyys ja taloudelliset vaikeudet varjostavat hyvinvointia Huoli tulevaisuudesta kuulunee tiettyyn rajaan asti nuoruuteen, joka elämänvaiheena on vahvasti tulevaisuuteen suuntautunut. Kun oma tulevaisuus huolettaa lähes joka toista nuorta, voi kyse olla realistisesta epävarmuudesta elämän perusasioiden suhteen. Työttömyys tai riski joutua työttömäksi sekä taloudelliset vaikeudet ovat nuorten eniten (15-20%) kokemia huolia, jotka vaikeuttavat jokapäiväistä elämää. Osalla nuorista on muitakin vakavia huolia, kuten työssä jaksaminen, mielekkään tekemisen puute, masentuneisuus ja yksinäisyys. Työttömyys on erityisesti pitkittyessään vakava nuoren hyvinvointia uhkaava riski monien seurausvaikutustensa vuoksi. Työttömyyteen kytkeytyy taloudellisen toimeentulon ongelmia sekä työn kautta rakentuvien sosiaalisten suhteiden ja pahimmillaan yhteiskunnallisen osallisuuden ulkopuolelle jäämistä. Nuorten huolikokemuksista näitä piirteitä on tulkittavissa. Nuorten kokemukset arkea vaikeuttavista huolista vahvistavat polarisoitunutta kuvaa Oulun seudun nuorten hyvinvoinnista. Huolet kuormittavat pääsääntöisesti enemmän työttömiä ja vähemmän lapsiperheiden vanhempia ja vakituisessa työssä olevia. Vakituisella työllä ja perheen perustamisella on tässäkin suhteessa positiivinen vaikutus. Lapsiperheiden huolet liittyvät läheisen terveyteen, lasten tulevaisuuteen ja lasten hoidon järjestelyihin. Huolikokemukset ovat vahvasti sukupuolittuneita, sillä naiset kokevat arkea vaikeuttavia huolia huomattavasti useammin kuin miehet. Palveluiden kehittämisessä huomiota toimivuuteen, polarisaatioon ja palveluaukkoihin Nuorten kokemukset julkisten palvelujen toimivuudesta ja palvelujen merkityksestä vaihtelevat. Nuoret ovat tyytyväisiä universaaleihin palveluihin, joista kärkeen nousevat lasten- ja äitiysneuvolan ja päivähoidon palvelut. Sen jälkeen tulevat muut terveyspalvelut, opetuspalvelut ja vapaa-ajan palvelut. Nuoret ovat tyytymättömiä residuaaalisiin palveluihin, joihin joudutaan turvautumaan taloudellisissa tai sosiaalisissa ongelmatilanteissa, kuten toimeentulotukeen, aikuissosiaalityöhön, lastensuojeluun sekä työvoima-, mielenterveys- ja päihdepalveluihin. Ovatko nämä universaaleihin ja residuaalisiin palveluihin kohdistuvat tyytyväisyyserot merkkejä palvelujärjestelmän toimimattomuudesta vai polarisoitumisesta? Hyvinvoinnin puutteista kärsivien nuorten auttamisen kannalta kumpikin vaihtoehto on huolestuttava. Nuorten arvioiden mukaan asuinkunnan sosiaali- ja terveyspalveluissa on paljon kehittämisen tarvetta erityisesti palveluista tiedottamisessa, palveluohjauksessa, ajan ja avun saamisessa kohtuullisen odotusajan kuluessa, asiakaspalvelussa sekä sähköisten palvelujen tarjonnassa. Nuorten hyvinvointikokemusten näkökulmasta palvelujärjestelmässä on tunnistettavissa myös selkeitä palveluaukkoja, joihin on tärkeää etsiä ratkaisuja pitkäjänteisesti. Seuraavaksi on tehty ehdotuksia kehittämistoimista, jotka kohdistuvat keskeisiin palveluaukkoihin, ja jotka vastaisivat nuorten hyvinvoinnin edistämiseen sekä ehkäisevästi että korjaavasti:
8 1. Yksilöllisesti eriytyvien ohjauskäytäntöjen kehittäminen niille nuorille, joilla on vaikeuksia koulutus- ja työurille pääsyn ja siellä pysymisen kanssa. 2. Huono-osaisuuden kasautumisen pysäyttäminen painottamalla ehkäisevää toimintaa ja terävöittämällä moniammatillista yhteistyötä. Tällä hetkellä monista vaikeuksista kärsivän nuoren kokonaistilannetta ei tunnisteta pirstoutuneessa palvelujärjestelmässä. Auttamistoimet ovat pistemäisiä, tilannekohtaisia eikä niitä aloiteta riittävän ajoissa. Tarvitaan eri toimijoita sitovaa, asiakkaan kanssa yhdessä valmisteltavaa ja toteutettavaa suunnitelmaa. 3. Nuorten lapsiperheiden tukeminen arjesta selviytymisessä silloin, kun omat mahdollisuudet ja voimavarat eivät riitä. Tämä tarkoittaa yleisen kotipalvelun palauttamista palvelumuotona. Vaikuttamisesta osallisuuteen Nuorten alhainen kiinnostus yhteiskunnalliseen vaikuttamiseen edustuksellisen demokratian nykyisillä keinoilla on tämänkin kyselyn tulosten mukaan todellista. Myöskään uudet, internetin tarjoamat mahdollisuudet osallistua eivät vetoa juuri sen enempää Oulun seudun nuoriin. Lisäksi nuoret ajattelevat, etteivät päättäjät ole aidosti kiinnostuneita nuorten hyvinvoinnista eivätkä heidän mielipiteistään palvelujen kehittämisessä. Kertovatko nuorten kokemukset enemmän aikansa eläneen poliittisen järjestelmän umpikujasta kuin nuorten välinpitämättömyydestä? Ehkäpä vaikuttamisen sijaan tulisikin vahvistaa nuorten osallisuutta, jonka yksi muoto perinteinen kansalaisvaikuttaminen on? Osallisuus on läheisessä suhteessa toimijuuteen, jossa korostuu ihmisen osallisena oleminen niissä yhteisöissä ja kohtaamisissa, joihin hän toimintansa tai elämäntilanteensa kautta kullakin hetkellä liittyy. Nuorten kohdalla osallisuuden vahvistamisen alueina voidaan nähdä lähes kaikki hyvinvoinnin ulottuvuudet. Seuraavat kehittämisehdotukset liittyvät nuorten osallisuuden vahvistamiseen asiantuntijoina ja asiakkaina. 4. Nuorten osallisuuden toteuttaminen kuntatasolla, mikä tarkoittaa nuorten ottamista vakavasti nuorten elämän asiantuntijoina fyysisen, kulttuurisen ja sosiaalisen tilan suunnittelussa ja palvelujen kehittämisessä. Tämä edellyttää systemaattisten osallisuusmuotojen luomista yhdessä nuorten kanssa (esim. asiantuntijaraadit). 5. Nuorten asiakkaiden osallisuuden kehittäminen palvelujärjestelmässä, mikä tarkoittaa nuoren kokemuksen kuulemista ja nuoren osallistumista hyvinvointiinsa liittyvien palvelujen ja toimenpiteiden suunnitteluun, toteuttamiseen ja arviointiin.
9 LIITE 2 Oulun seutu / TUKEVA -hanke Torikatu 10 A 4. krs, PL 54, Oulun kaupunki Aika: klo TUKEVA 2 -hankkeen seminaari Lasten ja nuorten hyvinvointia TUKEVAlla otteella Paikka: Kokouskeskus Lasaretti, Aurora-sali, Kasarmintie 13, Oulu Ohjelma: Aamupäivän ohjelman puheenjohtajana Kaisa Kostamo-Pääkkö, kehitysjohtaja, Poske, Lapin toimintayksikkö 8.30 Aamukahvit ja TUKEVA -osahankkeiden näyttelypisteet avautuvat 9.00 Tilaisuuden avaus Sinikka Salo, Pohjois-Suomen Kaste-aluejohtoryhmän puheenjohtaja ja Oulun apulaiskaupunginjohtaja 9.15 Uusien toimintamallien kehittäminen lapsiperheiden palveluissa Lapsiperheiden palveluiden kehittäminen Kaste-ohjelmassa, Jukka Mäkelä kehittämispäällikkö, THL 9.45 Paneelikeskustelu Kuntien lapsiperheiden palveluiden nykytilanne ja tulevaisuuden näkymät Taukokevennys Lounas (omakustanteinen) ja näyttelypisteet avoinna Iltapäivän puheenjohtajana Anne Huotari, uuden Oulun palvelujen järjestämisen toimikunnan pj Nuoren terve kasvu aikuisuuteen Dialogi: Matti Rimpelä, dosentti vs. Tomi Kiilakoski, nuorisotutkija Lapsi- ja nuorisopoliittinen ohjelmatyö Oulun seudulla vuotiaiden ja vuotiaiden hyvinvointitutkimusten tulokset, Arja Honkakoski, sosiaalityön kehittämispäällikkö, Poske LNPO tilannekatsaus, Leena Hassi, projektipäällikkö, TUKEVA -hanke Oulun seudun kunnan näkökulma Keskustelua Toivon tarina - TUKEVA rap iltapäiväkahvit ja näyttelypisteet avoinna Nuoret nyt nuorisokulttuurin ilmiöiden ymmärtäminen suunnittelutyön tukena Sanna-Mari Salomäki, viestinnän tutkija, Kuule Oy / Syöpäjärjestöt Loppusanat ja tilaisuus päättyy TERVETULOA! Pyydämme sitovaa ilmoittautumista mennessä osoitteessa: Tilaisuus on kahvitarjoiluineen ilmainen. Lounas on omakustanteinen. Lisätietoja: projektijohtaja Salla Korhonen, TUKEVA 2 -hanke p projektisihteeri Liisa Saksio, TUKEVA 2 -hanke p
10 LIITE 3 Oulun seudun kuntien lapsi- ja nuorisopolitiikka vuoteen 2025 Oulun seutu / TUKEVA -hanke Torikatu 10 A 4. krs, PL 54, Oulun kaupunki
11 Tiivistelmä Oulun seutu ja sen kunnat päättivät syksyllä 2010 valmistella seudullisen lapsi- ja nuorisopoliittisen ohjelman maaliskuuhun 2012 mennessä. Yhteinen ohjelma on suositus kunnille, jotka valmistelevat kuntakohtaisen lapsi- ja nuorisopoliittisen ohjelman kevääseen 2013 mennessä. Oulun seudun lapsi- ja nuorisopolitiikan yhteinen strateginen tavoite vuoteen 2025 mennessä on edistää lasten, nuorten ja lapsiperheiden hyvinvointia vahvistamalla arjen kehitysyhteisöjä, kaikille yhteisiä peruspalveluja ja niiden kasvatuskumppanuutta niin, että erikoistuneiden palvelujen tarve ja kuormitus vähenevät. Lapsi- ja nuorisopoliittisen ohjelman tavoitteet on asetettu vuoteen Ohjelma kattaa kaiken vuotiaille tarkoitetun kuntien tehtäviin ja järjestämisvastuuseen sisältyvän toiminnan. Seutuohjelma koostuu seuraavista osista: 1) katsaus viime vuosien kehitykseen (lasten ja nuorten hyvinvoinnin tärkeimmät haasteet sekä lapsi- ja nuorisopolitiikan talous, painotukset ja kirjatut muutostarpeet) sekä 2) suositukset yhteisiksi tärkeimmiksi käsitteiksi ja näkökulmiksi, strategisiksi tavoitteiksi, ohjelma-alueiksi ja kriittisiksi toimenpideohjelmiksi sekä lähivuosien toimenpiteiksi. Oulun seudulla lapsiperheiden, lasten ja nuorten osuus väestöstä on suurempi kuin muissa seutukunnissa. Heidän hyvinvointikehitystään ei kuitenkaan ole suunnitelmallisesti seurattu. Suurin osa voi hyvin, mutta lähes joka kymmenenteen lapsiperheeseen kasautuu merkittävää sosiaalista pahoinvointia ja noin joka kymmenennellä nuorella on vaikeuksia jatkaa oppivelvollisuuden jälkeen osaamista kartuttavaan koulutukseen ja toimeentuloa tuottaviin työsuhteisiin. Lastensuojelun kuormitus ja erityisesti kiireelliset sijoitukset ovat lisääntyneet viimevuosina ja erot kuntien ja niiden sisäisten alueiden välillä ovat suuria. Vuonna 2010 Oulun seudun kunnat käyttivät alle 18-vuotiaiden tukeen ja palveluihin yhteensä noin 500 milj., josta 75 % varhaiskasvatukseen ja koulutukseen, 19 % sosiaali- ja terveyspalveluihin ja 6 % muihin toimialoihin yhteensä. Vuonna 2010 kunnat käyttivät yhteensä noin /alle 18-vuotiaisiin, vuoden 2010 hinnoin noin 16 % enemmän kuin vuonna Lisäyksestä (= noin 1300 /alle 18 vuotiaisiin) 77 % suunnattiin varhaiskasvatukseen ja koulutukseen, 15 % sosiaalija terveyspalveluihin ja 8 % muihin toimialoihin. Lapsi- ja nuorisopolitiikan painopisteen siirtäminen yhteisö- ja asiakassuuntautuneisuuteen edellyttää, että nykyistä tukea ja toimintaa hallintokunnasta ja toimialasta riippumatta tarkastellaan palvelutarpeen mukaan viidellä tasolla. Lapsiperheiden, lasten ja nuorten hyvinvointitarpeisiin pyritään vastaamaan mahdollisimman pitkälle tukemalla kehitysyhteisöjä ja niiden kasvatuskumppanuutta. Lapsille ja nuorille tärkeitä kehitysyhteisöjä ovat perhe, asuinalue, päivähoito, peruskoulu ja nuorisopalvelut, mutta myös pitkäaikaiset harrastukset, media / internet ja näiden ulkopuolella kokoontuvat nuorisoryhmät ( katu ). Lapsi- ja nuorisopolitiikan kenttä jaetaan yhdeksään ohjelma-alueeseen, joista jokaiselle määritellään seuraavan valtuustokauden ajaksi 1-3 kriittistä toimenpideohjelmaa. 2
12 Sisällys 1. Johdanto Viime vuosien kehitys - Oulun seudun kuntien lapsi- ja nuorisopolitiikka Hyvinvointikehitys ja tärkeimmät haasteet Talous Strategiset tavoitteet ja muutostarpeet Oulun seudun lapsi- ja nuorisopolitiikan keskeiset käsitteet ja näkökulmat Suositukset kunnille Strategiset tavoitteet vuoteen Ohjelma-alueet Kriittiset toimenpideohjelmat Suosituksia toimenpiteiksi lähivuosina Kuntakohtaisten ohjelmien valmistelu Oulun seudun lapsi- ja nuorisopolitiikka 2025 ohjelman toteutumisen seuranta ja vaikutusten arviointi
13 1. Johdanto Oulun seutu ja sen kunnat ovat seutuhallituksen ( ) ja seutuvaltuuston ( ) päätöksillä valmistelleet seudullisen lapsi- ja nuorisopoliittisen ohjelman (= seutuohjelma). Ohjelma kattaa kunnan kaikki toiminnat lasten ja nuorten (0-29 vuotiaat) hyvinvoinnin edistämiseksi ja tavoitteet asetetaan vuoteen Seutuohjelma keskittyy kuntien tehtäviin ja järjestämisvastuuseen sisältyvään toimintaan. Seutuohjelma on valmisteltu KASTE-ohjelmaan kuuluvassa TUKEVA-hankkeessa kuvassa 1. esitetyn työsuunnitelman mukaisesti. Tarkoituksena on, että seutuohjelman suositusten valmistuttua kunnat valmistelevat omat lapsi- ja nuorisopolitiikka 2025 ohjelmansa valtuustojen hyväksyttäväksi kevääseen 2013 mennessä. Kuva 1. Oulun seudun lapsi- ja nuorisopolitiikka ohjelmatyön aikakello Seutuhallitus asetti lokakuussa 2010 ohjelmatyölle ohjausryhmän 1, joka on kokoontunut 10 kertaa. Ohjelman valmistelu on edennyt kahtena rinnakkaisen prosessina (seudullinen/kuntakohtainen). - Oulun seudulle yhteiset tavoitteet ja suositukset yhteisiksi toimenpideohjelmiksi on kirjattu tähän ohjelma-asiakirjaan. - Seutuhallituksen esityksestä Oulun seudun kunnat asettivat vuoden 2011 alussa kuntakohtaiset työryhmät, jotka ovat osallistuneet sekä seutuohjelman että kunkin kunnan oman lapsi- ja nuorisopoliittisen ohjelman valmisteluun. 1 Seutuhallituksen asettaman ohjausryhmän varsinaiset jäsenet: Sinikka Salo (puheenjohtaja), Markku Seppänen (vpj), Marjut Nurmivuori, Sirkka-Liisa Olli ja Claes Krüger. Varajäsenet: Juha Pesonen, Kaisu Haapala, Jaakko Joensuu/Pentti Rautakoski ja Sonja Manssila. Maakuntaliiton edustaja: Ilpo Tapaninen ja varalla Riitta Pitkänen. TUKEVA-hankkeen edustajat: Leena Hassi ja Salla Korhonen. Asiantuntijana Matti Rimpelä. 4
14 Ohjelmatyön ensimmäisenä vaiheena valmisteltiin yhteisiä lähtökohtia kiteyttävä ohjelmamuistio, jonka ohjausryhmä hyväksyi maaliskuussa Ohjelmamuistiosta saadun palautteen ja muun kertyneen aineiston pohjalta valmisteltiin ensimmäinen luonnos seutuohjelman suuntaviivoiksi. Se hyväksyttiin seutuvaltuustossa kesäkuussa Ohjelmatyö jaettiin seuraaviin tehtäviin: 1. Sovitaan yhteistä tulkinnoista ja ydinteemoista 2. Kuvataan kunnan strategiset vaihtoehdot 3. Jaetaan kokonaisuus ohjelma-alueisiin 4. Keskitytään kriittisiin toimenpideohjelmiin 5. Kehitetään tiedonhallintaa ja vaikutusten arviointia 6. Päätetään välittömistä toimenpiteistä Ohjelma-alueita ja kriittisiä toimenpideohjelmia valmistelemaan kutsuttiin 8 asiantuntijatyöryhmää (yhteensä 86 asiantuntijaa), joiden esitysten pohjalta tarkennettu seutuohjelman toinen luonnos hyväksyttiin seutuhallituksessa syyskuussa Kuntatyöryhmien ja ohjelma-aluetyöryhmien toimittama ja muu palaute on otettu huomioon seutuohjelmaehdotusta viimeisteltäessä. Lisäksi halutaan erityisesti kiittää Terveyden ja hyvinvoinnin laitoksen asiantuntijoiden (Tytti Solantaus ja Jukka Mäkelä) sekä lapsiasiavaltuutetun (Maria Kaisa Aula) arvokkaista kommenteista ohjelma-asiakirjaan. Ehdotus Oulun seudun lapsi- ja nuorisopolitiikka 2025 ohjelmaksi koostuu seuraavista osista: 1) Viime vuosien kehitys a. Lasten ja nuorten hyvinvointikehityksen tärkeimmät haasteet b. Lapsi- ja nuorisopolitiikan talous Oulun seudulla vuosina c. Lapsi- ja nuorisopolitiikka Oulun seudun kunnissa ja havaitut muutostarpeet 2) Suositukset kunnille a. yhteisiksi näkökulmiksi ja käsitteiksi b. strategisiksi vaihtoehdoiksi ja tavoitteiksi c. ohjelma-alueiksi d. toimenpideohjelmiksi e. toimenpiteiksi, joilla tehostetaan lapsi- ja nuorisopolitiikkaa välittömästi f. kuntakohtaisten ohjelmien valmistelemiseksi Ohjelmatyössä kertyneen aineiston pääkohdat julkaistaan myöhemmin keväällä 2012 valmistuvassa ohjelmatyön loppuraportissa. Muu aineisto löytyy jatkossa osoitteesta 5
15 2. Viime vuosien kehitys - Oulun seudun kuntien lapsi- ja nuorisopolitiikka Hyvinvointikehitys ja tärkeimmät haasteet Oulun seudun kunnissa ei ole suunnitelmallista ja jatkuvaa lapsiperheiden, lasten ja nuorten hyvinvoinnin seurantaa, joka tuottaisi vertailukelpoista tietoa hyvinvointikehityksestä. Kuntien lastensuojelusuunnitelmien liitetaulukkojen päivityksessä ja Uuden Oulun Hyvinvointikatsauksessa on koottu useista eri lähteistä tietoa lasten, nuorten ja lapsiperheiden hyvinvointikehityksestä. Sosiaalista pahoinvointia kuvaavat esimerkiksi lastensuojelun kuormitus, lapsiperheiden pienituloisuusaste, toimeentulotukea tarvitsevien lapsiperheiden osuus kaikista lapsiperheistä, koulutuksen ulkopuolelle jääneiden osuus vuotiaista ja nuorisotyöttömyys: Lapsiperheiden pienituloisuusaste on noussut Oulun seudulla runsaan kymmenen vuoden aikana kaksinkertaiseksi. Vuosina se oli noin 8 ja vuosina noin 16. Toimentulotukea sai 2000-luvun alussa noin 10,5 % lapsiperheistä. Vuoteen 2008 mennessä tämä osuus laski noin 8 %:iin, ja edelleen vuoteen 2010 mennessä n. 7 %:iin. Uuden Oulun alueella koulutuksen ulkopuolelle on jäänyt lähes joka kymmenes vuotias (9 %). Tämä osuus on vähitellen lisääntynyt. Oulun seudulla on yhteensä lähes 4000 alle 30-vuotiasta tilastoitu työttömiksi parin viime vuoden aikana. Alle 20 vuotiaiden työttömyys on lisääntynyt jatkuvasti neljän viime vuoden aikana (342 ->503). Lapsiperheiden hyvinvointia kokonaisuutena ei ole seurattu. Sosiaalinen pahoinvointi kasautuu perheittäin ja siirtyy sukupolvesta toiseen. Useista eri tiedoista voidaan päätellä, että Oulun seudulla lähes joka kymmenenteen lapsiperheeseen kasautuu merkittävää sosiaalista pahoinvointia. Koulutuksen ulkopuolelle jääneiden ja työttömien osuudet yhdessä kertovat, että noin joka kymmenennellä tai jopa sitä useammalla nuorella on ilmeisiä vaikeuksia siirtyä oppivelvollisuuden jälkeen osaamista kartuttavaan koulutukseen ja toimeentuloa tuottaviin työsuhteisiin. Kuntien välillä on huomattavia eroja lastensuojelun tarpeessa. Vuonna 2009 lastensuojeluasiakkuuksien osuudet lapsista vaihtelivat terveysasemapiirien välillä 0,5 %:sta 1,8 %:iin. Joka neljäs lastensuojelun asiakkuus kasautui yhteen terveysasemapiiriin. Kouluterveyskyselyjen aineistojen alustavien tulosten mukaan peruskoulun luokkien oppilaiden vanhempien keskimääräisessä koulutustasossa on suuria ja pysyviä eroja koulujen välillä. Yhdistettynä nämä tiedot kertovat merkittävistä hyvinvointieroista asuinalueiden välillä. 6
16 Uuden Oulun hyvinvointikatsauksessa 2011 on tiivistetty seuraavia tuloksia: Lastensuojelun tarve on lisääntynyt kaikilla mittareilla mitattuna. Viime vuosina erityisesti teini-ikäisten huostaanotot ovat lisääntyneet selvästi. Uudessa Oulussa oli vuonna 2011 noin 460 (1,1 % alle 18- vuotiaista) kodin ulkopuolelle sijoitettua lasta. Puutteelliset fyysiset työolot, huonot työasennot ja tietokoneen käyttö on lisännyt koululaisten viikoittaisia pää- ja niskakipuja (noin 30 % oppilaista). Masentuneisuus ja liikalihavuus ovat lisääntyneet eri kouluasteilla 2000-luvulla. Yli 30 %:a oppilaista menee nukkumaan myöhemmin kuin kello 23.00, yli puolet harrasti liian vähän liikuntaa viikossa. Yli kolmasosa piti oppilaitoksen lääkärin vastaanotolle pääsyä vaikeana. Tupakointi, humalahakuisuus ja huumekokeilut ovat vähentyneet 2000-luvulla peruskoulujen yläluokilla ja lukioissa, mutta pysyneet ammatillisissa oppilaitoksissa ennallaan. Koulukiusaaminen on jonkin verran lisääntynyt 2000-luvulla. Kutsunnoissa karsiutuneita on enemmän kuin koko maassa keskimäärin. Yleisimmät syyt ovat mielenterveyshäiriöt ja liikalihavuus. Osana ohjelmatyötä Pohjois-Suomen sosiaalialan osaamiskeskus (POSKE) toteutti seudun kunnissa hyvinvointikyselyt 11-, 14-, 17- ja vuotiaille. Tulosten mukaan kuva Oulun seudun lasten ja nuorten hyvinvoinnista on kahtalainen. Valtaosalla menee hyvin, mutta huomattavalle osalle kasautuu erilaisia vaikeuksia. Koulun merkitys lasten ja nuorten kehitysyhteisönä korostuu. Vanhemmassa ikäryhmässä huomattavista hyvinvointivajeista kärsivät erityisesti työttömät, joillakin hyvinvoinnin osa-alueilla myös opiskelijat, epävakaissa työsuhteissa työskentelevät, yksinasujat sekä alle 25 vuotiaat. Lasten ja nuorten pahoinvoinnin kehityksessä huolestuttavin tieto on lastensuojelun kiireellisten sijoitusten jatkuva kasvaminen vuodesta 2000 alkaen (kuva 2.). 300 Kiireellisesti sijoitettujen lasten lukumäärä vuosina Oulun seudun kunnissa Kuva 2. Lastensuojelussa kiireellisesti sijoitettujen lasten lukumäärä vuosittain Oulun seudun kunnissa vuosina (Lähde: THL ja kuntien ilmoittamat tiedot). 7
17 2.2. Talous Yhteistyössä kuntien kanssa on selvitetty Oulun seudun kuntien lapsi- ja nuorisopolitiikan kustannuksia vuosina Valmista vertailukelpoista tietoa on ollut vain vähän saatavissa. Ohjelmatyön yhteydessä kerättiin talousaineistoa alle 18-vuotiaiden tuesta ja palveluista (mukaan lukien lukiokoulutus) 10 kunnasta. Toisen asteen ammatillisesta koulutuksesta ei ole saatavissa kuntakohtaista tietoa. Selvityksestä puuttuvat lukiokoulutusta ja työpajatoimintaa lukuun ottamatta vuotiaiden kustannukset. Vertailukelpoisuuden ongelmien vuoksi tulokset ovat vain suuntaa antavia. Kerätyn talousaineiston mukaan Oulun seudun kunnat käyttivät vuonna 2010 yhteensä noin 500 milj. euroa alle 18-vuotiaiden tukeen ja palveluihin (Taulukko 1.). Kustannukset olivat euroa alle 18-vuotiasta kohti ja vaihtelivat kunnittain euron välillä. Noin 69 % tässä selvityksessä mukana olleista palvelukustannuksista käytettiin varhaiskasvatukseen sekä esi- ja perusopetukseen. Sosiaali- ja terveyspalvelujen osuus oli 19 %. Taulukko 1. Alle 18-vuotiaiden palvelukustannukset toimialan mukaan Oulun seudulla vuonna 2010 ja muutos vuosina käyvin hinnoin (ei indeksikorjattu). (Lähde: kuntien ilmoittamat tiedot) Toimiala 2010 Muutos milj. % milj. % Varhaiskasvatus Esi- ja perusopetus Lukio Sosiaali- ja terveys Kulttuuri Muut sivistyspalvelut Liikunta Nuorisopalvelut Yhteensä Vuosina palvelukustannukset yhteensä kasvoivat 36 % (noin 130 milj. ). Indeksikorjatut ja alle 18-vuotiaiden lukumäärään suhteutetut luvut kuvaavat kuntien reaalipanostusta ja sen muutoksia vuosina (Taulukko 2). Tämän tarkastelun mukaan Oulun seudun lisäpanostus oli näiden vuosien aikana yhteensä 1155 /alle 18-vuotias (+15 %). Vuosittainen lisäpanostus kasvoi melkein viisinkertaiseksi vuosina mutta väheni 2010 selvästi aikaisemman tason alapuolelle Toimialakohtainen jakauma pysyi vuosina lähes ennallaan (Taulukko 2). Lisäpanostus jaettiin eri toimialoille niiden aikaisempien kustannusten jakauman mukaisesti. Vuonna 2009 noin puolet ja 2010 yli 90 % lisäpanostuksesta suunnattiin esi- ja perusopetukseen, jolloin muiden osuus vastaavasti väheni. 8
18 Taulukko 2. Alle 18-vuotiaiden palvelukustannusten indeksikorjattu ja alle 18-vuotiaiden lukumäärään suhteutettu vuosittainen muutos (=reaalipanostus edelliseen vuoteen verrattuna) vuosina toimialan mukaan Oulun seudulla. (Lähde: kuntien ilmoittamat tiedot) Toimiala Indeksikorjattu vuotuinen panostus ( /alle 18-vuotias) Oulun seudulla vuoden 2010 rahassa Yhteensä Varhaiskasvatus % Esi- ja perusopetus % Lukio % Sosiaali- ja terveys % Kulttuuri % Muut sivistyspalvelut % Liikunta % Nuorisopalvelut % Yhteensä % 2.3. Strategiset tavoitteet ja muutostarpeet Hyvinvointipolitiikan ja myös lapsi- ja nuorisopolitiikan strategioita kuvataan usein kolmesta näkökulmasta. Kunnan toiminta voi ensisijaisesti suuntautua 1) rajattuihin haasteisiin tai ongelmiin, 2) asiakkaisiin ja asiakasprosesseihin tai 3) yhteisöihin tai 4) sisältää kaikkia kolmea harkitusti rakennettuna yhdistelmänä. Oulun seudun kuntien lapsi- ja nuorisopolitiikka on keskittynyt pääosin rajattuihin haasteisiin ja ongelmiin. Tavoitteita määritellään ja toimintaa ja taloutta seurataan ositettuina kasvatukseen ja koulutukseen, sosiaaliseen hyvinvointiin ja pahoinvointiin, terveyteen ja tauteihin, liikuntaan ja sivistykseen. Viime vuosina on kiinnitetty huomiota myös asiakkaisiin, erityisesti perheisiin. Yhteisöt (esim. asuinalueet) ja niiden erityisiin hyvinvointitarpeisiin vastaaminen ovat jääneet kuntien hyvinvointipolitiikassa haaste- ja ongelmasuuntautuneisuuden varjoon. Vuosina valmistuneissa lastensuojelusuunnitelmissa lasten ja nuorten hyvinvoinnin haasteista ja toiminnan kehittämistarpeista todettiin mm. seuraavaa: Lasten, nuorten ja perheiden hyvinvoinnin seuraaminen on kehittymätöntä kaikissa kunnissa. Tiedontuotantoa tulisi kehittää alueellisesti. Lastensuojelulain tavoitteiden ja siinä osoitettujen tehtävien toteuttaminen on kunnille erittäin vaativa haaste. Lastensuojelun nykytila ylsi vain harvoissa yksittäistapauksissa lain tarkoittamalle tavoitetasolle. Lastensuojelua tulisi kehittää kokonaisuutena. Yksittäiset kehittämistarpeet ja toimet tulisi yhdistää kunnan lasten, nuorten ja perheiden hyvinvointityöhön. Hyvinvoinnin edellytyksiin vaikuttaminen ja ongelmien ehkäiseminen näyttävät arvioinnin perusteella olevan kunnissa kaikkein heikoimmalla tasolla. Osaamisessa huomattavimmat puutteet todettiin lasten ja nuorten kasvuoloihin vaikuttamisessa. Lastensuojelun arkityö vie kunnissa työntekijöiden ajan niin, ettei työn ja osaamisen kehittämiseen jää aikaa. Monet toiminnan puutteet johtuvat lastensuojelun henkilöstön riittämättömyydestä. Kuntien yhteistyö lastensuojelun osaamisen ylläpitämisessä ja kehittämisessä tulee lähivuosina entistä tärkeämmäksi. 9
19 3. Oulun seudun lapsi- ja nuorisopolitiikan keskeiset käsitteet ja näkökulmat Lapsi- ja nuorisopoliittisen ohjelman valmistelussa tarvitaan laajaa yhteistyötä sekä kuntien sisällä että kuntien ja muiden toimijoiden ja myös vanhempien, lasten ja nuorten kanssa. Keskustelun selkiyttämiseksi tarvitaan kaikille yhteisiä käsitteitä ja näkökulmia, jotka voidaan ymmärtää ja jotka oikealla tavalla kuvaavat tärkeitä näkökulmia. Oulun seudun lapsi- ja nuorisopolitiikan valmistelussa on tärkeimpinä pidetty seuraavia yhteisiä näkökulmia: 1. Investointi elinikäiseen hyvinvointiin: Kaikki lapsiin ja nuoriin kohdistuva tuki ja palvelut - yhdyskuntasuunnittelusta erikoissairaanhoitoon - vaikuttavat hyvinvointiin koko elämänkulun ajan. Kunnan taloudessa neuvolatyö, varhaiskasvatus, perusopetus, nuorisotyö, liikunta- ja kulttuuripalvelut ja muut vastaavat toiminnat ovat investointeja, joiden tuottoa seurataan ja ennakoidaan useiden vuosien ja jopa vuosikymmenien jaksoilla. Kun peruspalveluja tehostetaan, on mahdollista ja todennäköistäkin, että parin seuraavan vuoden kuluessa kokonaiskustannukset kasvavat. Tuottoa hyvinvointina ja säästöinä erikoistuneimmissa palveluissa alkaa kertyä vasta 3-4 vuoden kuluttua. 2. Kehitysyhteisöt ja niiden välinen kasvatuskumppanuus: Lapset ja nuoret kasvavat ja kehittyvät samanaikaisesti useissa kehitysyhteisöissä, joille ominaista on nimenomaan yhteisöllisyys. Lapset ja nuoret ovat kehitysyhteisöjen jäseniä, osallisia niiden toimintaan. Tärkeitä kehitysyhteisöjä ovat perhe, asuinalue, päivähoito, peruskoulu ja nuorisopalvelut, mutta myös pitkäaikaiset harrastukset, media/internet ja näiden ulkopuolella kokoontuvat nuorisoryhmät ( katu ). Lasten ja nuorten elämä hajaantuu useisiin kehitysyhteisöihin ja tästä syystä vanhemmuuden vaatimukset kasvavat. Hyvinvoinnin edistämiseksi on välttämätöntä, että kehitysyhteisöt pyrkivät mahdollisimman suureen kumppanuuteen. Esimerkiksi kulttuuri ja taide ovat jatkuva ja säännöllinen osa päivähoitoa ja koulutusta. Yhteistyö on jatkuvaa myös johtamisessa. 3. Osallisuus: Lapsilla, nuorilla ja heidän vanhemmillaan on mahdollisuus osallistua kaikkeen heitä koskevan toiminnan kehittämiseen, järjestämiseen ja arviointiin. Erityisen herkästi kuullaan lasten ja nuorten kokemia ongelmia (esim. kiusaamisen tai muun läheisväkivallan kokeminen, vaikeudet toverisuhteissa, oppimisessa ja koulunkäynnissä). Osallisuuden mahdollistamiseksi tuetaan kaikissa kunnan järjestämissä toiminnoissa lasten kasvua osallistuvaan kansalaisuuteen. Kolmas sektori on hyvä kuntakumppani lasten ja nuorten osallisuuden vahvistamisessa. Järjestötoiminta tarjoaa lapsille, nuorille ja heidän vanhemmilleen erilaisia osallisuuden areenoita. 4. Jatkuvuus ja oikeudenmukaisuus: Lasten ja nuorten hyvinvointiin vaikuttaa ratkaisevasti vanhempien ja muiden aikuisten tuen jatkuvuus. Jatkuvuuden tärkeitä ulottuvuuksia ovat myös ympäristöt, yhteisöt ja kasvatusilmapiiri. Kunnan järjestämässä toiminnassa henkilöiden, ympäristöjen ja kasvatusilmapiirin jatkuvuus ovat erityisen tärkeää silloin, kun ne ei syystä tai toisesta toteudu perheessä. Oikeudenmukaisuus lapsi- ja nuorisopolitiikassa tarkoittaa jatkuvaa suunnitelmallisista hyvinvointitarpeiden arviointia yksilö-, perhe- ja väestötasolla ja arviointitulosten ottamista huomioon tuen ja palvelujen suuntaamisessa ja mitoittamisessa. 5. Asiakkaana lapsiperhe: Samalla kun huolehditaan lasten oikeudesta tulla kuulluksi ja osallistua, pidetään mielessä lapsen kehitykseen liittyvät rajoitukset itsenäiseen asiakkuuteen. Varhais- ja keskilapsuudessa lapsi voi olla itsenäinen asiakas vain poikkeustapauksessa (esimerkiksi lastensuojelu). Käytännössä asiakkaana on lapsiperhe, vanhemmat ja lapset kehitysyhteisönä. Itsenäinen asiakkuus tulee ajankohtaiseksi vasta silloin kun lapsi on varttunut vastaanottamaan siihen liittyvät vastuut. Erityisesti on huomattava, että kehitysyhteisöissään (esim. päiväkoti, koulu, harrastus- ja nuorisotilat) lapset ja nuoret eivät koskaan ole asiakkaita, vaan yhteisöjensä jäseniä. 10
20 6. Hyvinvointioppiminen: Lasten ja nuorten hyvinvointia on useimmiten edistetty ehkäisemällä ja hoitamalla pahoinvointia. Hyvinvoinnin edistämisen asiantuntijuus on rakentunut ongelmakeskeiseksi. Ongelmien varhainen toteaminen ja hoito ovat myös tulevaisuudessa tärkeitä tehtäviä, mutta niiden rinnalla on entistä tehokkaammin edistettävä hyvinvointia ennen ongelmien ilmaantumista. Hyvinvointioppiminen tarjoaa hyvän perustan hyvinvoinnin vahvistamiselle. Lapset ja nuoret oppivat hyvinvointia ja myös pahoinvointia syntymästä alkaen. Hyvinvointioppimisen tärkeimmät vaiheet ovat varhaislapsuudessa, mutta se jatkuu koko elämänkulun ajan. Lasten yksilöllisen oppimisen rinnalla myös heidän kehitysyhteisönsä oppivat hyvinvointia ( oppivat organisaatiot ). Hyvinvointioppimisen ja osaamisen tärkeitä oppimissisältöjä ovat 1) oman ja ympäristön hyvinvoinnin arviointi ja tulkinta, 2) vuorovaikutus ja sosiaaliset taidot, 3) arkielämän rakentuminen ja rytmit, 4) liikkuminen, 5) ruokailu, 6) lepo ja rentoutuminen, 7) elimistön ja mielen viestien havaitseminen ja tulkinta, sekä 8) itsehoito. Kaikilla näillä alueilla lapset, nuoret ja heidän kehitysyhteisönsä oppivat ja heille voidaan myös suunnitelmallisesti opettaa hyvinvointia. 7. Tuen ja palvelujen järjestäminen lapsen ja nuoren kehityksen mukaan: Lasten varttumisessa aikuisiksi on suuria yksilöllisiä eroja. Fyysinen kypsyminen on keskimäärin varhaistunut, mutta samalla ympäröivä yhteiskunta on tullut yhä vaativammaksi. Keskimääräinen sosiaalinen aikuistuminen on siirtynyt myöhäisemmäksi, koska ympäristö on yhä vaativampaa. Kun ulkonäkö viittaa varhemmin aikuisuuteen, vaarana on, että lapset joutuvat liian varhain kohtaamaan valintatilanteita ja haasteita, joihin he eivät vielä ole valmiita. Lasten ja nuorten kehitysyhteisöissä toimivat aikuiset suojelevat lapsia liian varhaisen sosiaalisen aikuistamisen vaaroilta. Erityistä huomiota kiinnitetään tuen ja toiminnan jatkuvuuteen kehityksen kriittisissä vaiheissa (esimerkiksi murrosikä). 8. Laadun hallinta: Kunnan lapsi- ja nuorisopolitiikan toimeenpano on tehokasta ja vaikuttavaa. Käytettävissä olevilla voimavaroilla tuotetaan mahdollisimman paljon hyvinvointia. Tämän välttämätön edellytys on kaikki tuet ja toiminnat kokonaisuutena kattava laadun hallinta ja valvonta, jossa painotetaan erityisesti lasten ja nuorten sekä myös heidän vanhempiensa näkökulmia. 9. Läpinäkyvyys ja tilivelvollisuus: Lapsi- ja nuorisopolitiikan strategiset valinnat ja tavoitteet kuvataan ja esitetään niin selkeästi, että keskimääräisellä vanhemmalla, nuorella ja myös lapsella on mahdollisuus niihin perehtyä. Ydintiedot hyvinvointikehityksestä, toiminnan toteutumisesta ja voimavaroista sekä näiden suhteista kansallisesti vahvistettuihin laatukriteereihin ovat avoimesti saatavissa. 10. Vaikuttavuuden seurannan mahdollistava tiedonhallinta: Peruspalveluiden yhteydessä kerätään suunnitelmallisesti tietoa sekä toiminnan toteutumisesta ja kustannuksista että myös lasten, nuorten ja heidän perheidensä hyvinvoinnin kehityksestä. Hyvinvointiseurannassa hyödynnetään erityisesti koko lapsiväestön kattavia laajoja terveystarkastuksia. Sovitaan menettelyistä, joilla raportoidaan määräajoin ja vertailukelpoisesti tiedot koko kunnan ja sen asuinalueiden sekä myös keskeisten toimintayksikköjen näkökulmista. Kunnan tietohallinnon kehittämisen tärkeimpänä tehtävänä on yhdistää hyvinvointia, toimintaa ja taloutta kuvaavat tiedot niin, että toiminnan kustannusvaikuttavuuden seuraaminen suhteessa strategisiin tavoitteisiin tulee mahdolliseksi. 11
21 4. Suositukset kunnille 4.1. Strategiset tavoitteet vuoteen 2025 Lapsi- ja nuorisopolitiikan strategisena tavoitteena on edistää vuoteen 2025 mennessä lapsiperheiden, lasten ja nuorten hyvinvointia vahvistamalla 1) arjen kehitysyhteisöjä, 2) kaikille yhteisiä peruspalveluja ja 3) niiden kasvatuskumppanuutta niin, että 4) erikoistuneiden palvelujen tarve ja kuormitus vähenevät. Oulun seudun lapsi- ja nuorisopolitiikan kehittämisessä vuoteen 2025 päästrategiana on yhteisö-, asiakasja ongelmasuuntautuneisuuden harkittu yhdistäminen niin, että käytetyillä voimavaroilla edistetään mahdollisimman tehokkaasti jokaisen uuden sukupolven hyvinvointia. Käytännössä tämä tarkoittaa painopisteen siirtämistä hallintokunta- ja ongelmasuuntautuneisuudesta yhteisö- ja asiakassuuntautuneisuuteen. Kunnan kaikessa päätöksenteossa otetaan huomioon lapsi- ja nuorisovaikutusten arviointi. Tämä edellyttää, että päätösesitysten valmistelussa ennakoidaan ja arvioidaan eri vaihtoehtojen vaikutukset lasten, nuorten ja lapsiperheiden hyvinvointiin. Kunnan lapsi- ja nuorisopolitiikassa tukea ja palveluja tarkastellaan viidellä tasolla (kuva 3.): Hyvinvointi rakentuu tasolla 1 arjen kehitysyhteisöissä (esim. koti, asuinalue) ja tasolla 2 kaikille yhteisessä tuessa ja palveluissa (esim. varhaiskasvatus, perusopetus, neuvola, oppilashuolto). Tasolla 3 tarvitaan lisäksi peruspalveluja konsultoivaa/täydentävää erikoistunutta asiantuntijuutta ja tasolla 4 edellisten lisäksi tarvitaan hoitosuhde erikoistuneisiin palveluihin. Tasolla 5 erityistason erikoistuneissa palveluissa ongelmat edellyttävät jo lapsen tai nuoren siirtymistä hoitoon kodin ulkopuolelle. Kuva 3. Lasten, nuorten ja lapsiperheiden tuen ja palvelujen jäsentäminen viidelle tasolle. 12
Tiivistelmä 23.11.2011 Oulun seudun lasten ja nuorten hyvinvointitutkimusten tulosten perusteella tehdyistä johtopäätöksistä
1 Tiivistelmä 23.11.2011 Oulun seudun lasten ja nuorten hyvinvointitutkimusten tulosten perusteella tehdyistä johtopäätöksistä ja toimenpiteistä Osatutkimukset 11 -, 14 - ja 17 -vuotiaiden hyvinvointikysely
TUKEVA 2 Oulun seudun osahankkeen loppuseminaari Oulu 20.9.2012. Arja Honkakoski, kehittämispäällikkö Poske
Oulun seudun lasten ja nuorten kokemukset hyvinvoinnista kertovat hyvinvoinnin polarisoitumisesta Millä keinoin eriarvoistuvaan kehitykseen pitäisi tarttua? TUKEVA 2 Oulun seudun osahankkeen loppuseminaari